Woord: inkoejawelArgieffoto Woord: inkoejawel Betekenis: (geselstrant) Erg onbevredigend; oes, agteraf, swak sleg; ook: inkokkewiet, inkastrol, inskottel, ingat: Die konsert was maar inkoejawel. Hy gedra hom soms inkoejawel. ŉ Regte inkoejawel vent. Moenie jou so inkoejawel gedra nie. Waar kom dit vandaan? Uitdrukking: inkoejawel wees (vrotsig, van min betekenis) Moontlik ŉ versagtende samestelling van ingat en harde koejawel. In die literatuur: Kompleet ŉ vantoetse agterplaaskerk net so inkokkewiet en net so inkoejawel (Boerneef) Herfsblaar se mense is ŉ inkoejawel lot bymekaar. (Jeanne Goosen in ŉ Pawpaw vir my darling) Natuurlik lag hulle vir dié inkoejawel toeris wat hom so sit en vergryp aan die Hollandse pannekoek en wafel! Enigeen kan seker sien dat sy oë tien maal groter as sy maag was. (Helene de Kock in Skemerspel)